CELEX: 32016D2048
Language: lv
Date: 2016-11-18 00:00:00
Title: Padomes Īstenošanas lēmums (ES) 2016/2048 (2016. gada 18. novembris) par to, lai Dānija sāktu daktiloskopijas datu automatizētu apmaiņu

24.11.2016   
            
            
               LV
            
            
               Eiropas Savienības Oficiālais Vēstnesis
            
            
               L 318/10
            
         PADOMES ĪSTENOŠANAS LĒMUMS (ES) 2016/2048
   (2016. gada 18. novembris)
   par to, lai Dānija sāktu daktiloskopijas datu automatizētu apmaiņu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Lēmumu 2008/615/TI (2008. gada 23. jūnijs) par pārrobežu sadarbības pastiprināšanu, īpaši apkarojot terorismu un pārrobežu noziedzību (1), un jo īpaši tā 33. pantu,
   ņemot vērā Eiropas Parlamenta atzinumu (2),
   tā kā:
   
               (1)
            
            
               Saskaņā ar Lēmuma 2008/615/TI 25. panta 2. punktu minētajā lēmumā paredzētā personas datu sniegšana nevar notikt, kamēr minētā lēmuma 6. nodaļā paredzētie vispārējie datu aizsardzības noteikumi nav īstenoti to dalībvalstu teritoriju tiesību aktos, kuras skar šī sniegšana.
            
         
               (2)
            
            
               Padomes Lēmuma 2008/616/TI (3) 20. pantā ir noteikts, ka pārbaude, vai šis nosacījums ir ievērots attiecībā uz datu automatizētu apmaiņu saskaņā ar Lēmuma 2008/615/TI 2. nodaļu, ir jāveic saskaņā ar izvērtējuma ziņojumu, kura pamatā ir anketa, izvērtējuma inspekcija un izmēģinājuma darbības.
            
         
               (3)
            
            
               Saskaņā ar Lēmuma 2008/616/TI pielikuma 4. nodaļas 1.1. punktu Padomes attiecīgās darba grupas izstrādātā anketa attiecas uz katru no datu automatizētās apmaiņas veidiem, un dalībvalstij tā ir jāaizpilda, tiklīdz dalībvalsts uzskata, ka tā izpilda priekšnosacījumus, lai veiktu attiecīgās kategorijas datu apmaiņu.
            
         
               (4)
            
            
               Dānija ir aizpildījusi anketu par datu aizsardzību un anketu par daktiloskopijas datu apmaiņu.
            
         
               (5)
            
            
               Dānija ir veikusi sekmīgas izmēģinājuma darbības ar Vāciju.
            
         
               (6)
            
            
               Dānijā ir notikusi izvērtējuma inspekcija, un Vācijas izvērtējuma grupa ir sagatavojusi ziņojumu par izvērtējuma inspekciju un nosūtījusi to Padomes attiecīgajai darba grupai.
            
         
               (7)
            
            
               Padomei ir iesniegts vispārējs izvērtējuma ziņojums, kurā apkopoti anketas, izvērtējuma inspekcijas un izmēģinājuma darbību rezultāti attiecībā uz daktiloskopijas datu apmaiņu.
            
         
               (8)
            
            
               2016. gada 12. jūlijā Padome secināja, ka Dānija ir pilnībā īstenojusi Lēmuma 2008/615/TI 6. nodaļā paredzētos vispārējos datu aizsardzības noteikumus.
            
         
               (9)
            
            
               Tādēļ attiecībā uz daktiloskopijas datu automatizētu meklēšanu Dānijai vajadzētu būt tiesīgai saņemt un sniegt personas datus saskaņā ar Lēmuma 2008/615/TI 9. pantu.
            
         
               (10)
            
            
               Dānijai Lēmums 2008/615/TI ir saistošs, un tādēļ tā piedalās šā lēmuma, ar ko īsteno Lēmumu 2008/615/TI, pieņemšanā un piemērošanā.
            
         
               (11)
            
            
               Īrijai Lēmums 2008/615/TI ir saistošs, un tādēļ tā piedalās šā lēmuma, ar ko īsteno Lēmumu 2008/615/TI, pieņemšanā un piemērošanā.
            
         
               (12)
            
            
               Apvienotajai Karalistei Lēmums 2008/615/TI ir saistošs, un tādēļ tā piedalās šā lēmuma, ar ko īsteno Lēmumu 2008/615/TI, pieņemšanā,
            
         IR PIEŅĒMUSI ŠO LĒMUMU.
   1. pants
   Attiecībā uz daktiloskopijas datu automatizētu meklēšanu Dānija no 2016. gada 25. novembra ir tiesīga saņemt un sniegt personas datus saskaņā ar Lēmuma 2008/615/TI 9. pantu.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   Šo lēmumu piemēro saskaņā ar Līgumiem.
   
      Briselē, 2016. gada 18. novembrī
      
         
            Padomes vārdā –
         
         
            priekšsēdētājs
         
         R. KALIŇÁK
      
   
   
      (1)  OV L 210, 6.8.2008., 1. lpp.
   
   
      (2)  2016. gada 25. oktobra atzinums (Oficiālajā Vēstnesī vēl nav publicēts).
   
      (3)  Padomes Lēmums 2008/616/TI (2008. gada 23. jūnijs) par to, kā īstenot Lēmumu 2008/615/TI par pārrobežu sadarbības pastiprināšanu, jo īpaši – apkarojot terorismu un pārrobežu noziedzību (OV L 210, 6.8.2008., 12. lpp.).